นักลงทุนซือสุทธิ DW บนหุ้นรายตัว นำโดย Call DW หุ้น IVL และ JAS
ปริมาณการซื้อขาย DW ในวันจันทร์ ยังคงหนาแน่น แม้ตลาดหุ้นไทยจะมีวอลุ่มเทรดเพียง 3.26 หมื่นล้านบาท
15 ก.ย. 2558

บล.แมคควอรี เผย ปริมาณการซื้อขาย DW ในวันจันทร์ ยังคงหนาแน่น แม้ตลาดหุ้นไทยจะมีวอลุ่มเทรดเพียง 3.26 หมื่นล้านบาท โดยมูลค่าการซื้อขาย DW ทั้งตลาด คิดเป็น 1.7 พันล้านบาท หรือ 5.4% ของมูลค่าการซื้อขายหลักทรัพย์ทั้งหมด โดยกลุ่มที่ได้รับความสนใจยังคงเป็น SET50 DW หลังการเคลื่อนไหวผันผวนของดัชนีหลักทรัพย์อ้างอิง ยกตัวอย่างเช่น S5028C1510A
และ S5028P1509C ทั้งนี้ การซื้อขาย DW บนหุ้นรายตัว นักลงทุนลดความสนใจใน DW หุ้นเทคโนโลยีลงและหันมาให้ความสนใจ DW บนหุ้นพลังงาน รับเหมาก่อสร้าง และวัสดุก่อสร้างมากขึ้น ยกตัวอย่าง DW28 ในกลุ่มนี้ได้แก่ PTT28C1607A ITD28C1512A และ TPIP28C1601A เป็นต้น
ทั้งนี้ หุ้นขนาดกลางและเล็กหลายรุ่นสามารถปรับตัวบวกสวนทิศทางตลาดได้วานนี้ โดยเฉพาะ ITD CPF  ซึ่งมีแรงซื้อเข้ามาในการซื้อขายภาคบ่าย ส่งผลให้ ITD ปิดตลาด +3.7%  CPF ปิดตลาด +4.4% ส่งผลให้ Call DW ที่เกี่ยวข้องปรับตัวขึ้นตามหุ้นอ้างอิง เช่น ITD28C1510B +12.5% ITD28C1512A +8.2% และ CPF28C1512A +29.4% ตามลำดับ
ขณะที่ราคาน้ำมันดิบที่ปรับตัวลง กดดันราคาหุ้นพลังงานให้ปรับตัวลงต่อเนื่อง เช่น PTT ปิดตลาด -2.0% และ PTTEP ปิดตลาด -2.3% โดยการปรับตัวลงของหุ้นอ้างอิง ส่งผลให้ Call DW ปรับตัวลงตาม เช่น PTT28C1607A -5.6% และ PTTE28C1512B -17.6% ขณะที่ Put DW ปรับตัวขึ้นอย่างแข็งแกร่ง ตัวอย่างเช่น PTT28P1602A +6.5%
ส่วนการซื้อขาย DW28 ณ สิ้นวันวานนี้ พบว่านักลงทุนซื้อสุทธิ IVL28C1511A และ JAS28C1511A หนาแน่น เป็นจำนวน 11.3 ล้านหน่วย และ 8.1 ล้านหน่วย ตามลำดับ นอกจากนี้ยังมีแรงซื้อสุทธิใน DW บนหุ้นรายตัวอื่นๆประปราย เช่น KBAN28C1511A BANP28C1601A และ SIRI28C1512A เป็นต้น ส่วนทางด้านแรงขายสุทธิ นักลงทุนขายสุทธิ KTB28C1512A 4.0 ล้านหน่วย TTA28C1601A 2.9 ล้านหน่วย และ S5028P1510B 2.4 ล้านหน่วย ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 32,606.09 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 1,761.78 ล้านบาท
คิดเป็น 5.4%
 